*****

ΚΑΝΟΝΙΣΜΟΣ (ΕΟΚ) αριθ. 1464/87 ΤΗΣ ΕΠΙΤΡΟΠΗΣ

της 26ης Μαΐου 1987

για την κατάταξη εμπορευμάτων στη διάκριση 21.07 Η Ι γ) 1 του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,

Εκτιμώντας:

ότι, για να εξασφαλιστεί η ενιαία εφαρμογή της ονοματολογίας του κοινού δασμολογίου, πρέπει να εκδοθούν διατάξεις σχετικά με την κατάταξη παρασκευάσματος διατροφής, που παρουσιάζεται σε μορφή αφριζόντων δισκίων (βάρους 7 γραμμαρίων ανά δίσκιο), είναι συσκευασμένο για το λιανικό εμπόριο και έχει την ακόλουθη σύνθεση:

1.2 // - ανθρακικό ασβέστιο: // 0,327 g, // - γαλακτογλυκονικό ασβέστιο: // 1 g, // - ασκορβικό οξύ: // 1 g, // - σακχαρίνη, άλας με νάτριο: // 0,014 g, // - άμυλο: // 0,02 g, // - πολυαιθυλενογλυκόλη: // 0,15 g, // - όξινο ανθρακικό νάτριο: // 1 g, // - κιτρικό οξύ: // 1,465 g, // - σακχαρόζη και άρωμα λεμονιού: // 2,009 (28,7 %) g·

ότι η κλάση 30.03 του κοινού δασμολογίου, που αποτελεί παράρτημα του κανονισμού (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 750/87 (4), αναφέρεται κυρίως στα φάρμακα για την ιατρική ή την κτηνιατρική·

ότι η κλάση 21.07 αφορά τα παρασκευάσματα διατροφής που δεν κατονομάζονται ούτε περιλαμβάνονται αλλού·

ότι το εν λόγω προϊόν δεν ανταποκρίνεται στις διατάξεις της σημείωσης 1 του κεφαλαίου 30 και, επομένως, δεν μπορεί να θεωρηθεί φάρμακο της κλάσης 30.03·

ότι το προϊόν αυτό παρουσιάζει τα χαρακτηριστικά συμπληρώματος διατροφής, που περιέχει βιταμίνες και ανόργανα άλατα, τα οποία προορίζονται να διατηρήσουν τον ανθρώπινο οργανισμό σε καλή κατάσταση υγείας· ότι, κατά συνέπεια, πρέπει να θεωρηθεί παρασκεύσμα διατροφής·

ότι, ελλείψει ειδικότερης κλάσης αυτής πρέπει υπαχθεί στην κλάση 21.07· ότι από το πεδίο της κλάσης αυτής πρέπει να επιλεγεί η διάκριση 21.07 Η Ι γ) 1·

ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Το παρασκεύσμα διατροφής που παρουσιάζεται σε μορφή αφριζόντων δισκίων (βάρους 7 γραμμαρίων ανά δισκίο), είναι συσκευασμένο για το λιανικό εμπόριο και έχει την ακόλουθη σύνθεση:

1.2 // - ανθρακικό ασβέστιο: // 0,327 g, // - γαλακτογλυκονικό ασβέστιο: // 1 g, // - ασκορβικό οξύ: // 1 g, // - σακχαρίνη, άλας με νάτριο: // 0,014 g, // - άμυλο: // 0,02 g, // - πολυαιθυλενογλυκόλη: // 0,15 g, // - όξινο ανθρακικό νάτριο: // 1 g, // - κιτρικό οξύ: // 1,465 g, // - σακχαρόζη και άρωμα λεμονιού: // 2,009 (28,7 %) g·

πρέπει να καταταγεί στο κοινό δασμολόγιο στη διάκριση:

21.07 Παρασκευάσματα διατροφής που δεν κατονομάζονται ή δεν περιλαμβάνονται αλλού:

Η. Άλλα:

Ι. Που δεν περιέχουν ή περιέχουν κατά βάρος λιγότερο από 1,5 % λιπαρών υλών που προέρχονται από το γάλα:

γ) Περιεκτικότητας κατά βάρος σε σακχαρόζη (συμπεριλαμβανομένου του ιμβερτοσακχάρου εκφρασμένου σε σακχαρόζη) ίσης ή μεγαλύτερης από 15 % και μικρότερης από 30 %:

1. Που δεν περιέχουν ή περιέχουν κατά βάρος λιγότερο από 5 % αμύλου κάθε είδους.

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Μαΐου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 191 της 19. 7. 1984, σ. 1.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 76 της 18. 3. 1987, σ. 1.